.

BIOGRAFIJA

Mr Aleksandra Radosavljević je svoju umetničku delatnost započela je još tokom školovanja u rodnom gradu Sarajevu, nastupajući kao solista i u okviru kamernih satava. Učesnica je i dobitnica mnogih nagrada i priznanja na republičkim i saveznim takmičenjima. Predstavljala je Bosnu i Hercegovinu na Susretima muzičkih akademija nekadašnje Jugoslavije 1991. Godine. Školovala se klasama renomiranih profesora Aleksandre Romanić i Mirjane Vukdragović na uglednim muzičkim institucijama u Sarajevu i Beogradu. Osnovne i magistarske studije završila je na FMU u Beogradu, u klasi prof.Mirjane Vukdragović. Katedra za klavir ju je posle položenog prvog dijela diplomskog ispita sa najvećom ocjenom 10 i maestralno izvedenog Bartokovog Trećeg klavirskog koncerta, predložila kao solistu za koncert sa orkestrom Beogradske filharmonije. Nastupala je kao solista i kamerni muzičar u mnogim gradovima Srbije i Bosne i Hercegovine. Usavršavala se na majstorskim kursevima kod profesora Michael Leslie i Klaus Schilde. Posjeduje poseban afinitet prema kompozicijama F.Liszta i J.S.Bacha.

 Dobitnica je Svetosavske nagrada za umjetničko pedagoški rad. Godinama rukovođena izvođačkim i pedagoškim radnim entuzijazmom svrstala se u red istaknutih i cenjenih profesora u domaćem muzičkom okruženju. Mnogi đaci i studenti koji su se školovali u klasi Aleksandre Radosavljević danas su uspešni pedagozi i izvođači.

Pedagoški rad je započela u Muzičkoj školi „Stevan Stojanović Mokranjac“ u Bijeljini, gde i danas radi. Zaposlena je i na Slobomir P Univerzitetu u zvanju redovnog profesora na Katedri za klavir. Pedagoškim radom se bavila na Muzičkoj akademiji Univerziteta Istočno Sarajevo i muzičkim školama u Pančevu, Sremskoj Mitrovici i Brčkom.

Održala je brojna predavanja i seminare za studente i mlade umetnike u Češkoj, Austriji, Srbiji i Bosni i Hercegovini. Redovan je član brojnih žirija na domaćim i međunarodnim takmičenjima.

 Obavljala je funkciju dekana Akademije umjetnosti na Slobomir P Univerzitetu (2009-2019). Umjetnički direktor je „Slobomir međunarodnog muzičkog takmičenja“- SIMC od 2011.godine.

Redovni je član Međunarodne istraživačke Akademije nauke i umetnosti u Beogradu.

Predsednik je Udruženja profesionalnih muzičara Republike Srpske „Musika Arto“ i osnivač Muzičke radionice “Allegro“ čiji su polaznici dobitnici najvećih nagrada na domaćim i međunarodnim pinanističkim takmičenjima. Osnivač je zapaženog muzičkog festivala u Bijeljini -BN KLASIK FEST i organizotor mnogih koncerata klasične muzike, seminara, muziškh radionica u cilju podizanja urbane kulture u Gradu Bijeljina.

.